بسنتی دیوی

بسنتی دیوی (23 مارچ 1880ء - 7 مئی 1974ء) ہندوستان میں برطانوی راج کے دوران تحریک آزادی کی ایک کارکن تھیں۔ وہ ایک حریت پسند چترنجن داس کی بیوی تھیں۔ 1921ء میں داس کی گرفتاری اور 1925ء میں موت کے بعد، اس نے مختلف سیاسی اور سماجی تحریکوں میں بڑھ چڑھ کر حصہ لیا اور آزادی کے بعد سماجی کام جاری رکھا۔ انھیں 1973ء میں پدم وبھوشن سے نوازا گیا۔
 زندگی اور سرگرمیاں 
بسنتی دیوی 23 مارچ 1880ء کو برطانوی نوآبادیاتی دور حکومت میں آسام میں ایک بڑے زمیندار کے دیوان برادناتھ ہلدار کے ہاں پیدا ہوئیں۔ بسنتی نے لوریٹو ہاؤس، کلکتہ میں تعلیم حاصل کی، جہاں سترہ سال کی عمر میںان کی ملاقات چترنجن داس ہوئی بعد ازاں وہ دونون رشتہ ازدواج میں بندھ گئے ۔ دونوں کے تین بچے 1898 اور 1901 کے درمیان پیدا ہوئے۔

اپنے شوہر کی پیروی کرتے ہوئے، بسنتی دیوی نے سول نافرمانی کی تحریک اور تحریک خلافت جیسی مختلف تحریکوں میں حصہ لیا اور 1920ء میں انڈین نیشنل کانگریس کے ناگپورمیں ہونے والے اجلاس میں بھی حصہ لیا۔ اگلے سال، وہ داس کی بہنوں ارمیلا دیوی اور سنیتا دیوی کے ساتھ مل کر خواتین کارکنوں کے لیے ایک تربیتی مرکز "ناری کرما مندر" کی بنیاد رکھی ۔ 1920-21 میں، انھوں نے جلپائی گوڑی سے تلک سوراج فنڈ کے لیے سونے کے زیورات اور 2000 سونے کے سکے جمع کرنے میں اہم کردار ادا کیا۔ 1921 میں عدم تعاون کی تحریک کے دوران، انڈین نیشنل کانگریس نے ہڑتالوں اور غیر ملکی اشیاء پر پابندی لگانے کی کال دی۔ کولکتہ میں، پانچ رضاکاروں کے چھوٹے گروپوں کو کولکتہ کی سڑکوں پر کھڈی( ہاتھ سے )کاتا ہوا کپڑا بیچنے کے لیے مقرر گیا تھا۔ داس، جو مقامی تحریک کی سرکردہ شخصیت تھے، نے اپنی اہلیہ بسنتی دیوی کو ایسے ہی ایک گروپ کی قیادت کرنے کا کہا۔ دیوی سبھاش چندر بوس کے انتباہ کے باوجود سڑکوں پر نکل آئیں تاکہ اس سے انگریزوں کو ان کی گرفتاری پر اکسایا جائے اور وہی ہوا۔ اگرچہ اسے آدھی رات تک رہا کر دیا گیا تھا، لیکن اس کی گرفتاری نے بڑے پیمانے پر احتجاج کو تحریک دی۔ کولکتہ کی دو جیلیں انقلابی رضاکاروں سے بھری ہوئی تھیں اور مزید مشتبہ افراد کو حراست میں لینے کے لیے عجلت میں حراستی کیمپ بنائے گئے تھے۔ 10 دسمبر 1921 کو پولیس نے داس اور بوس دونوں کو گرفتار کر لیا۔

 حوالہ جات 

زمرہ:1880ء کی پیدائشیں
زمرہ:1974ء کی وفیات
زمرہ:بنگالی شخصیات
زمرہ:ہندوستان کی آزادی کی خواتین فعالیت پسند
زمرہ:کولکاتا کے سیاست دان
زمرہ:مغربی بنگال سے آزادی ہند کے فعالیت پسند
زمرہ:بنگلہ دیش سے آزادی ہند کے فعالیت پسند بلحاظ
زمرہ:مغربی بنگال کی خواتین سیاست دان
زمرہ:انیسویں صدی کی ہندوستانی خواتین سیاست دان
زمرہ:انیسویں صدی کے ہندوستانی سیاست دان
زمرہ:بیسویں صدی کی بھارتی سیاست دان خواتین
زمرہ:بیسویں صدی کے بھارتی سیاست دان
زمرہ:مغربی بنگال سے انڈین نیشنل کانگریس کے سیاست دان
زمرہ:برطانوی ہند کے قیدی اور زیر حراست افراد
زمرہ:بنگالی ہندو
زمرہ:ویکی ڈیٹا سے مختلف مختصر وضاحت